Charles Murray (statsviter)

Charles Alan Murray (født i 1943) er en amerikansk libertariansk statsviter, forfatter og samfunnsdebattant, som arbeider for American Enterprise Institute, en konservativ tankesmie i Washington, DC i USA. Han er kanskje mest kjent for sin kontroversielle bok The Bell Curve, medforfattet med den avdøde professor Richard Herrnstein i 1994, som i to av bokens kapitler blant annet diskuterer hvilken rolle IQ spiller i det amerikanske samfunn.Murray ble først kjent for boken Losing Ground: American Social Policy 1950–1980 i 1984, som diskuterte det amerikanske velferdssystemet. Han har også skrevet In Pursuit: Of Happiness and Good Government i 1988, What It Means to be a Libertarian: A Personal Interpretation i 1996, Human Accomplishment: The Pursuit of Excellence in the Arts and Sciences, 800 B.C. to 1950 i 2003, og In Our Hands: A Plan to Replace the Welfare State 2006. Han ga ut Real Education: Four Simple Truths for Bringing America's Schools Back to Reality i 2008.Hans artikler har stått på trykk i Commentary Magazine, The New Criterion, The Weekly Standard, The Washington Post, The Wall Street Journal og The New York Times.  Murray er doctor honoris causa fra Universidad Francisco Marroquín.


== The Bell Curve ==
The Bell Curve: Intelligence and Class Structure in American Life (1994) (ISBN 0-02-914673-9) er en kontroversiell og bestselgende bok fra 1994 som Charles Murray skrev sammen med den avdøde Harvard-professoren Richard J. Herrnstein. Dens sentrale poeng er at intelligens har større betydning enn faktorer som inntekt, arbeidsprestasjon, graviditet utenfor ekteskap og kriminalitet enn ens foreldres sosioøkonomiske status eller utdannelsesnivå. Boken argumenterte også at de med høy intelligens (den «kognitive elite») separeres fra den alminnelige befolkning med middels og lav intelligens og at dette er en farlig sosial trend.Mye av kontroversen oppstod grunnet kapittel 13 og 14, hvor forfatterne skriver om den varige forskjellen i rase og intelligens og diskuterer implikasjonene til denne forskjellen. Forfatterne ble rapportert i den populære presse som om de argumenterte med at disse IQ-forskjellene var genetiske, selv om de ikke tar stilling til dette i boken, og skriver i introduksjonen til kapittel 13 at «The debate about whether and how much genes and environment have to do with ethnic differences remains unresolved.» Dette sitatet har på ingen måte hjulpet Murray, og den dag i dag forsøker studenter å hindre at han snakker offentlig.Bokens tittel kommer fra den klokkeformede normaldistribusjonen til IQ. Normaldistribusjonen er grensedistribusjonen til en tilfeldig distribusjon til en tilfeldig størrelse som er summen av mindre, uavhengige fenomen. Poenget med tittelen er at IQ-fordelingen er normalfordelt fordi en persons intelligens er summen av mange små tilfeldige variasjoner i genetiske og miljøfaktorer.
Kort tid etter publikasjonen samlet en rekke folk seg både for å kritisere og forsvare boken. Noen kritikere anklaget boken og dens forfattere for å støtte vitenskapelig rasisme og rasehygiene. Flere debattbøker ble utgitt med motargumenter mot The Bell Curve. 
Civita inviterte Murray til Norge våren 2017, noe som ble kritisert av enkelte.


== Referanser ==


== Eksterne lenker ==
The age of educational romanticism: On requiring every child to be above average. The New Criterion, vol 26, Mai 2008.
C-SPAN Book TV In Depth (RealVideo), 3-timers intervju.
What's Wrong with Being The Best? (RealAudio), 20 minutters foredrag over elitisme holdt i Sydney, Australia den 13. august 2007.
Et intervju med Charles Murray om The Marketplace of Ideas
Europe Syndrome, The Trouble With Taking The Trouble Out Of Everything Artikkel publisert 24. mars 2009 i The Wall Street Journal basert på en forelesning i mars 2009 av Charles Murray for medlemmer og gjester av American Enterprise Institute, Washington, D.C.
Charles Murray, doctor honoris causa fra Universidad Francisco Marroquin
Real Education: Four Simple Truths to Bring America´s Schools back to Reality
What is Real Education? et kort intervju med Luis Figueroa
Intervju med Charles Murray av Carlisyle Johnson


=== Pro ===
Cato Institute Book Forum (RealVideo) (RealAudio), 1 hour lecture that Murray gave discussing his book Human Accomplishment, and some of the response to it.
Address to Commonwealth Club of California on 18-Apr-2006 regarding his welfare reform proposals (RealAudio)
"10 questions for Charles Murray." McIntosh, Matt (2006), Gene Expression.
"The Idea of Progress: Once Again, with Feeling" in the Hoover digest.


=== Con ===
NY Times biographical article: Jason DeParle (1994), "Daring Research or 'Social Science Pornography'?: Charles Murray".
"The Bell Curve Flattened" by Nicholas Lemann, at Slate Magazine
"Debunking The Bell Curve" Articles on The Bell Curve.
Charles Murray's "Dreyfus Affair"